text: 20. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 92856 της 20 Δεκ. 1954/26 Αυγ.  1955 Περί τρόπου αναγνωρίσεως και πληρωμής της προσαυξήσεως των δημοτικών και κοινοτικών συντάξεων, κατόπιν της παροχής εις τους δημοτικούς υπαλλήλους και τους υπαλλήλους κοινοτήτων υπαγομένων εις τας περί συντάξεως των δημοτικών υπαλλήλων διατάξεις, προσαυξήσεως λόγω πολυετούς υπηρεσίας. Έχοντες υπ’ όψιν την παρ.2 του άρθρου μόνου της υπ’ αριθ.2047 της 4 Δεκ.1954 πράξεως του Υπουργικού Συμβουλίου «περί καθορισμού της προσαυξήσεως των δημοτικών και κοινοτικών συντάξεων κατόπιν της παροχής εις τους τακτικούς δημοτικούς και κοινοτικούς υπαλλήλους, προσαυξήσεως λόγω πολυετούς υπηρεσίας αποφασίζομεν: 1.Η καταβολή της κατά το άρθρον μόνον της υπ’ αριθ.2047 της 4 Δεκ.1954 πράξεως του Υπουργικού Συμβουλίου προσαυξήσεως των συντάξεων των δημοτικών υπαλλήλων των κοινοτήτων των υπαγομένων εις τας περί συντάξεως των δημοτικών υπαλλήλων διατάξεις, ενεργηθήσεται οίκοθεν παρά των δήμων, δημοτικών Αγαθοεργών Ιδρυμάτων και κοινοτήτων επί τη βάσει των εγγραφών των παρ’ αυτοίς τηρουμένων μητρώων των αναφερομένων εις την ιδιότητα των συνταξιούχων, του χρόνου της συνταξίμου υπηρεσίας (πραγματικής και πλασματικής) και του ποσού της συντάξεως. 2.Τα ποσά των κατά την ως άνω πράξιν προσαυξήσεων των περί ων πρόκειται συντάξεων θέλουσι τελικώς αναγνωρισθή δια διαταγής του Γενικού Διευθυντού του Υπουργείου Εσωτερικών. 3.Η αναγνώρισις της κατά το άρθρον μόνον της αυτής, ως άνω, πράξεως προσαυξήσεως των ειρημένων συντάξεων ενεργηθήσεται δι’ ειδικής δι’ έκαστον συνταξιούχον διαταγής του Γενικού Διευθυντού του Υπουργείου Εσωτερικών. Μέχρι της εκδόσεως της κατά το προηγούμενον εδάφιον διαταγής θα καταβάλληται οίκοθεν παρά των δήμων, δημοτικών Αγαθοεργών Ιδρυμάτων και κοινοτήτων έναντι της προσαυξήσεως, ποσοστόν ταύτης επί της ήδη καταβαλλομένης καθορισθησόμενον κατά κατηγορίαν συντάξεων. (Αντί της σελ.194,01) Σελ.194,01(α) Σύνταξη Δημοτικών και Κοινοτικών Υπαλλήλων 3.Ε.γ.19-20 Το ποσοστόν τούτο θα καταβάλληται έναντι αποδείξεως και θα βαρύνη τα οικεία κεφάλαια και άρθρα του προϋπολογισμού των εξόδων του δήμου ή του δημοτικού Αγαθοεργού Ιδρύματος ή της κοινότητος του οικον. έτους, καθ’ ο ενεργείται η πληρωμή. 4.Εάν κατά τον οριστικόν καθορισμόν της προσαυξήσεως της συντάξεως προκύπτη διαφορά υπέρ των συνταξιούχων, αύτη θα καταβάλληται έναντι αποδείξεως και θα βαρύνη τα οικεία κεφάλαια και άρθρα του προϋπολογισμού των εξόδων του δήμου ή του δημοτικού Αγαθοεργού Ιδρύματος ή της κοινότητος του οικον. έτους εντός του οποίου θα εκδίδεται η κατά την προηγουμένην παράγραφον διαταγή. Εάν, τουναντίον, κατεβλήθη ποσόν μείζον της δικαιουμένης προσαυξήσεως, το επί πλέον καταβληθέν θα βεβαιούται οίκοθεν παρά του οικείου δήμου ή δημοτικού Αγαθοεργού Ιδρύματος ή κοινότητος και θα εισπράττηται δια παρακρατήσεως εκ της καταβαλλομένης μηνιαίας συντάξεως, συμφώνως προς την παρ.2 του άρθρ.30 του Ν.Δ.1827/1942. 